**SYARAT-SYARAT PENYERTAAN & PERTANDINGAN**

**RENTAK OPTIMA**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
**A. SYARAT-SYARAT PENYERTAAN**

i. Penyertaan terbuka kepada semua warganegara Brunei Darussalam yang berminat untuk menunjukkan bakat dalam bidang tarian dan berumur 15 -35 tahun.

ii. Pendaftaran pertandingan akan dilaksanakan secara online di laman sesawang RTB dan juga borang akan disediakan di penyambut tetamu RTB di keempat-empat daerah.

iii. Sihat tubuh badan dan tidak mempunyai permasalahan dari segi kesihatan.

**B. FORMAT PERTANDINGAN**
1. Pertandingan terdiri daripada dua (2) rentak iaitu :-

1.1. TARIAN TRADISIONAL
Persembahan hendaklah dalam bentuk asal tarian tradisi / etnik Brunei.

1.2. TARIAN MODEN

Tarian moden yang popular.
Karya tari yang tidak melanggar tatasusila dan budaya negara. Skop tarian moden yang merangkumi tarian-tarian seperti: Street Dance, Kontemporari, Modern Ballet, Jazz, Hip hop, Line Dance, Tap, Bally, Lyrical Dance dan lain-lain lagi.

2. Jumlah ahli kumpulan 6 sehingga 10 orang (termasuk koreografer dan penari simpanan).

3. Setiap peserta hanya dibenarkan terlibat dalam satu (1) kumpulan sahaja. Sekiranya pihak urusetia mendapati adanya penglibatan peserta yang sama dalam kumpulan lain maka pihak urusetia akan membatalkan penyertaan kumpulan yang terlibat.

4. Enam (6) kumpulan terbaik akan dipertandingkan di peringkat akhir dalam pertandingan Rentak Optima.

5. Kumpulan bertanding hendaklah melengkapkan borang penyertaan berserta dengan **gambar kumpulan** secara online dan dihantar melalui email : rentakoptima2019@gmail.com . atau dihantar ke penyambut tetamu RTB Sungai Akar.

Permohonan di bukakan bermula 19 Ogos 2019. Tarikh tutup penyertaan 8 September 2019 jam 4.30 ptg.

6. Penggunaan alat-alat muzik tradisi atau alat muzik elektronik untuk kesan bunyi adalah dibenarkan.

7. Kumpulan TIDAK DIBENARKAN memapar unsur-unsur tidak sopan dan menggunakan perkataan melanggar tatasusila MIB dan yang bertentangan dengan nilai masyarakat tempatan, agama dan keperibadian bangsa. Misalnya melalui penggunaan kostum menjolok mata, pergerakan dan seni kata lagu yang mengiringi tarian.

8. Seramai 12 kumpulan yang layak akan bersaing di dalam peringkat semi-final dan akan dipilih menjadi top 6 bagi menempatkan mereka ke peringkat akhir. Peserta akan diadili oleh panel juri professional yang dilantik oleh Radio Televisyen Brunei dengan kerjasama dengan Kementerian Kebudayaan Belia dan Sukan.

9. Tarikh ujibakat adalah pada 4-6 Oktober 2019. Bagi peringkat audisi, kumpulan dibenarkan memilih salah satu dari dua rentak yang dipertandingkan iaitu Tarian Tradisional dan Moden.

10. Tarikh peringkat separuh akhir adalah pada 16 dan 17 November 2019 Manakala acara kemuncak pada 14 Disember 2019 (Sabtu) nanti, satu pemenang kumpulan tarian akan diumumkan.

11. Hadiah-hadiah akan diberikan kepada:

|  |  |  |
| --- | --- | --- |
| *a.* | *Juara* | *$ 5000.00* |
| *b.* | *Naib Juara* | *$ 4000.00* |
| *c.* | *Tempat Ketiga* | *$ 3000.00* |
| *d.* | *Persembahan Terbaik* | *$ 500.00* |
| *e.* | *Saguhati* | *$ 1500.00* |

Pihak penganjur berhak menggubah mana-mana syarat yang disediakan.

 **C. SYARAT-SYARAT LAIN**

1. Semua peserta hendaklah menjaga disiplin diri semasa pertandingan berlangsung bagi menjaga nama baik individu, kumpulan dan pihak penganjur dari semua aspek.

2. Penggunaan selipar dan seluar pendek adalah DILARANG sama sekali sewaktu menyertai pertandingan termasuk majlis perasmian dan majlis penyampaian hadiah.

3. Kumpulan dan peserta mestilah mematuhi arahan dan peraturan pihak penganjur bagi memastikan kelancaran produksi rancangan Rentak Optima.

4. Pihak penganjur berhak untuk merakam, menerbit, mencetak, menyiarkan dan menjual rakaman pertandingan Rentak Optima. Peserta tidak berhak membuat sebarang tuntutan. Penerbitan adalah menjadi hak milik penganjur.

5. Keputusan panel Hakim dan penganjur adalah MUKTAMAD dan sebarang bantahan tidak akan dilayan.

## 6. Lagu/ Muzik dan “Special Effects”

* Lagu atau muzik iringan semasa persembahan hendaklah menggunakan CD audio sahaja. Instrumental atau muzik bervokal juga dibenarkan.
* Lagu atau muzik iringan semasa persembahan terdiri daripada lagu-lagu lama atau baru tetapi harus yang mengekalkan rentak tari asal tarian.
* CD hendaklah diserahkan kepada pengelola sehari sebelum pertandingan dijalankan. Bantuan teknikal yang sewajarnya akan diberikan oleh pihak penganjur.
* “Special Effect” yang keterlaluan seperti jilat api dan pancutan air tidak dibenarkan.
* Segala penyediaan teknikal dan kos akan ditanggung oleh pasukan badan gabungan.

## 7. Jika peserta tidak dapat hadir dalam masa yang ditetapkan, maka pasukan berkenaan dikira menarik diri dari pertandingan.

## 8. Jangkamasa persembahan bagi ujibakat hendaklah tidak melebihi 3 minit dan bagi separuh akhir dan peringkat akhir hendaklah tidak melebihi 5 minit. Markah akan ditolak sekiranya kurang atau melebihi masa yang diperuntukkan.

##

## 9. Perubahan jadual pertandingan adalah tertakluk kepada pihak penganjur.

## 10. Ahli-ahli panel Hakim akan dilantik oleh pihak penganjur. Keputusan Hakim adalah muktamad

Pengiraan Markah berdasarkan kepada :

Koreografi : 40 Markah

Kostum : 20 Markah

Muzikaliti :10 Markah

Persembahan : 30 Markah

## JUMLAH : 100 Markah